**О Б Щ И Н С К И С Ъ В Е Т - Б О Р О В А Н**

3240 Борован, ул. „Освобождение" №1, тел.: (09147) 9404,

www. borovan.bg; obs-borovan@abv.bg

  
**П Р О Т О К О Л**

**№ 4**

Днес**, 28.04.2025 г**. /понеделник/, в Заседателната зала на Общински съвет – Борован, ул.“ Освобождение“ №1 се проведе заседание на **Обща комисия** към Общински съвет - Борован, мандат 2023 – 2027 г.

Заседанието започна в **13:00** часа.

Присъстват – 12 общински съветника.

Отсъства – г-н Е. Червеняшки.

**На заседанието присъства още:**

Иван Костовски – Кмет на Община Борован.

Заседанието се откри и се ръководи от Председателя на ОбС - Борован Ивайло Букерешки, в съответствие с чл. 52, ал. 1 от Правилника за организацията и дейността на ОбС – Борован, неговите комисии и взаимодействието му с общинската администрация, мандат 2023 – 2027 г. /**Правилника**/.

Г-н Ивайло Букерешки – Председател на Общински съвет – Борован, съобщи за новопостъпила **Докладна записка** внесена в деловодството на Общински съвет – Борован, която ще бъде разгледана на заседанието.

**По т. 1 от дневния ред: Информация за осъществените читалищни дейности и справка за изразходените бюджетни средства през 2024 г. на Народно Читалище „Васил Левски - 1908“ с. Нивянин.**

**По т. 2 от дневния ред:** **Информация за осъществените читалищни дейности и справка за изразходените бюджетни средства през 2024 г. на Народно Читалище „Цани Иванов 1907“ с. Борован**

**По т. 3 от дневния ред: Информация за осъществените читалищни дейности и справка за изразходените бюджетни средства през 2024 г. на Народно Читалище „Просвета 1919“ – с. Малорад.**

**По т. 4 от дневния ред:** **Информация за осъществените читалищни дейности и справка за изразходените бюджетни средства през 2024 г. на Народно Читалище „Пробуда“ с. Добролево.**

Г-н Ивайло Букерешки съобщи, че е поканил Председателите на читалищата на заседанието, и предложи да се разглеждат Информациите тогава, за да могат за се отправят питания към тях. Общинските съветници се съгласиха с предложението на г-н И. Букерешки.

**По т. 5 от дневния ред:** **Отчет от Павлин Савов – Лицензиран горски към Община Борован, относно: Стопанисване и опазване на общинската гора за периода от 01. 04.2024 г. до 31.03.2025 г.**

Г-н И. Букерешки съобщи, че горският също е поканен на заседанието.

**По т. 6 от дневния ред:** **Предложение от Комисията по номинациите, относно:** Номинации за „Наградата на Борован“

Г-н И. Букерешки съобщи, че Председателят на Комисията също е поканен на заседанието.

**По т. 7 от дневния ред: Докладни записки**

* **Докладна записка от Иван Костовски - Кмет на Община Борован, относно:**  Одобряване на програмата за майски културни тържества в Община Борован за периода от 30.04.2025 г. до 29.05.2025 г.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

* **Докладна записка от Иван Костовски - Кмет на Община Борован, относно:**  Общо събрание на съдружниците на „ВиК“ ООД – Враца, което ще се проведе на 16.05.2025 г. от 11.00 часа, в Учебния център на дружеството, намиращ се в гр. Вършец, ул. „Арх. Нешев“ № 3. (нова).

Г-н Ивайло Букерешки даде думата на г-н и. Костовски.

Г-н И. Костовски поясни, че се извинява за внасянето на тази докладна записка в последния момент, но г-н А. Престойски не спазва никакви срокове, а оставя нещата в ръцете на Общински съвет да решава.

Не постъпиха други изказвания от страна на общинските съветници.

Г-н И. Букерешки заяви, че материалите по **т. 3 - Организационни**, **т. 4 - Молби** и **т. 5 - Питания** ще бъдат разгледани на заседанието в 14:00 ч.

Поради изчерпване на дневния ред, заседанието бе закрито в 13:08 часа.

**ИВАЙЛО БУКЕРЕШКИ**

*Председател на Общински съвет - Борован*

Изготвил: И. Александрова

*Гл. специалист към Общински съвет - Борован*